Епитафи у драгачевским селима: Марковица
Епитафи у драгачевским селима: Марковица су сведочанства преписана са крајпуташа и старих надгробних споменика у селу Марковица (Општина Лучани).

Крајпуташи 

Крајпуташ Јовану Милосављевићу (†1815) (Марковица – крај школе)
 Овај билег
 удари Јован Милосављевић
 из села Пуова
 отцу своему
 МИЛОСАВУ ЈАЋИМОВИЋУ
 крабром Србину кои je
 за веру и отечество србско
 јуначки борећи се с Турцима
 на битки ужичкој
 погинуо 1815. л. авг. :5. дњ
Са друге стране накнадно уклесано:
 Спомен му понови Ранко Поповић
 кмет с. Дучаловића
 и председник општ. Дучаловачке
 Драгутин Обрадовић
 1932. г. 

Крајпуташ Александру Тричковићу (†1915) (Марковица – крај пута)
 Овај спомен
 нашег доброг брата пок.
 АЛЕКСАНДРА ТРИЧКОВИЋА
 родом из Прокупља
 срез Прокупачки Округ топлички
 Бившег војника I чете 2 Батаљона
 2 пук кадровачки.
 Поживио 21. год.
 Учествовао у рату [19]14 и [19]15. г.
 са Швабама немцима и бугарима
 борећи се за своју добру отаџбину.
 И слава му.
 Спомен му подиже
 брат Бошко
 писо Станимир јаћимовић

Орлова 

Споменик Савки пораженој од грома (†1841) (Марковица – Орлова)
 1841.
 Поражена громом от неба
 САВКА
 кћи Ане
 супруга Иована Анџије
 из Чачка
 поживи (...)
 лета маиа 14.

Споменик Милану Тошићу (†1863) (Марковица – Орлова)
 Раб Божи
 МИЛАН ТОШИЋ
 Б. Трговац
 из села Марковице
 који се престави
 15. новембра 1863. год.
 Овај споменик
 подиже му Брат его
 Веселин
 и Симо отац му

Споменик Марку Дивљаку (†1900) (Марковица – Орлова)
 Овај споменик надгробни
 подигоше своме родитељу
 МАРКУ ДИВЉАКУ
 синови који ће
 и потомцима казивати
 где тихо почивају
 смртни остаци дична Срба
 и уважена грађанина
 села Марковице
 који чесно поживи 72 год.
 престависе у вечност
 15. марта 1900 г.
 Бог да му душу прости
 Прими отац овај дарак
 од твоји синова
 Тихомира и Селомира

Споменик Марјану Луковићу (†1903) (Марковица – Орлова)
 Овде почива
 МАРИЈАН ЛУКОВИЋ
 житељ села Марковице
 бивши храбри ратоборац
 српског-турског рата
 од 1875.год. до 1878. Год
 и Бугарскоме 1885. год. и 86. г.
 задобио тешке ране
 бранећи веру и отечество своје
 Часно и поштено поживео је 75. год.
 А преставио се у вечност
 29 јуна 1903. год.
 Овај спомен подигоше му
 супруга Христина
 и ћерка Нада,
 Снаја и зет Светозар
 из Негришора

Споменик Јеремији Обреновићу (†1916) (Марковица – Орлова)
 Овај спомен показује
 име краброг ратоборца
 ЈЕРЕМИЈУ ОБРЕНОВИЋА
 из Марковице.
 Поживио 20 год.
 а погину 5. септ. 1916. год.
 на Соколцу , 4. чет. I бат. 12 пука
 Спомен подигоше му
 брат Милутин
 и синовац Милоје

Споменик Драгутину Обреновићу (†1916) (Марковица – Орлова)
 Овај спомен
 показује име
 краброг рато борца
 ДРАГУТИНА ОБРЕНОВИЋА
 из Марковице
 I чет. I бат. 5 прекоброј. пука I позива.
 каплар народне војске.
 поживио 38 година
 а погибе 1916. г.
 спомен подигоше му
 брат Милутин
 и супруга јулка
 и синовац Милоје

Споменик Василију Обреновићу (†1938) (Марковица – Орлова)
 ВАСИЛИЈЕ Ј. ОБРЕНОВИЋ
 економ из Марковице
 бивши преседник општине Дучаловачке
 и председник месне организације
 народне радикалне странке
 за општину Дучаловачку.
 Одликован за грађанске заслуге
 орденом Светог Саве V степена
 Указом Њ. В. Краља Александра I
 Рођен 25. XII 1863. год.
 а умро 10. јула 1938. год.
 Спомен му подиже
 супруга Анђелија
 и синови Миодраг и Аврам

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.

Драгачевски епитафи